16. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 43638/10041 της 11 Μαρτ./1 Απρ. 1958 Περί αυξήσεως χρηματικών ορίων καταβολής δαπανών του Κ.Τ.Γ.Κ. και Δασών. Έχοντες υπ’ όψιν: α)Τας υπ’ αριθ. 1443 και 1444/1957 αποφάσεις του Διοικητικού Συμβουλίου του Κεντρικού Ταμείου Γεωργίας Κτηνοτροφίας και Δασών, κυρωθείσας δια των υπ’ αριθ. 214671/50052/30.12.57 και 214672/50053/30.12.57 ημετέρων τοιούτων, β)τας διατάξεις του άρθρ. 23 του από 28/29.12.45 Β. Δ/τος «περί διοικήσεως, διαχειρίσεως και λειτουργίας Κ.Τ.Γ.Κ. και Δασών» και δια την εύρυθμον λειτουργίαν των Υπηρεσιών και Ιδρυμάτων, αποφασίζομεν: Εγκρίνομεν όπως, το υπό του άρθρ. 18 του ως άνω Β. Δ/τος προβλεπόμενον όριον των 100.000 δραχμών (παλαιάς εκδόσεως), ως τούτο ηυξήθη δια της υπ’ αριθ. 121302/26052/5.9.47 ημετέρας αποφάσεως, εις 500.000 δραχμάς (παλαιάς εκδόσεως), κάτω του οποίου επιτρέπεται η δια μετρητών εξόφλησις των δαπανών παρά των διαχειριστών παγίων προκαταβολών αυξηθή εις δραχ. 1.000 δια τους διαχειριστάς όλων των Π.Π. των υπό του ΚΤΓΚ και Δ. οικονομικώς εξυπηρετουμένων Υπηρεσιών και Ιδρυμάτων, δια δε τους διαχειριστάς Π.Π. των Α΄και Β΄Δ/νσεων Μηχ/κής Καλλιεργείας και των Εποπτειών Μ.Κ. Θεσσαλίας, Ηπείρου, Δράμας Αλεξανδρείας και Ροδόπης, το όριον τούτο καθορίζεται εις δρχ. 8.000 και δια τους των λοιπών Μονάδων ΥΜΚ, της ΚΕΔ Πίνδου, Σκοτεινών, Μαινάλου, Ταϋγέτου, Αρναίας και Φουρνά εις 4.000 δραχμάς ως αι εν προοιμίω μνημονευόμεναι αποφάσεις του Δ.Σ. του ΚΤΓΚ, και Δασών, και εγκρίνασαι ταύτας ημέτεραι τοιαύται. Η ισχύς της παρούσης ανατρέχει αφ’ ης αι ως ανωτέρω αποφάσεις του Δ.Σ. του ΚΤΓΚ και Δασών ετέθησαν εις εφαρμογήν προς εξυπηρέτησιν υπηρεσιακών αναγκών ήτοι από 1ης Ιαν. 1958. Η παρούσα δημοσιευθήτω δια της Εφημερίδας της Κυβερνήσεως. 